Wie kan 'n taalpraktisyn word? - SAVI - Suid-Afrikaanse Vertalersinstituut
SAVI - Suid-Afrikaanse Vertalersinstituut > Wie kan 'n taalpraktisyn word?
Dit is belangrik om te besef dat die feit dat 'n mens twee tale kan praat nie noodwendig beteken jy sal 'n goeie vertaler wees nie. Teoretiese kennis alleen is ook nie genoeg nie. 'n Mens moet 'n natuurlike vermoë hê om die onderliggende betekenis en nuanses oor te dra, wat baie mense nie suksesvol kan doen nie. Oefening verbeter 'n mens se vermoëns, maar sonder die nodige ingebore vaardigheid is sukses onwaarskynlik.
Etlike instellings bied opleiding in verskillende soorte taalpraktyk en alhoewel hierdie opleiding nie noodsaaklik is om 'n goeie vertaler te word nie, is dit raadsaam om 'n kursus of twee te volg. Hierdie kursusse bied 'n teoretiese grondslag en sluit in die algemeen ook 'n redelike hoeveelheid praktiese werk in, wat van onskatbare waarde is.